132 
TÁRSULATI ÜGYEK. 
keresse a tanár úr, hogy azok nem vegyületek, hanem ahban a körülményben, 
hogy a megnevezett vegyületek mellett fertó'zmények vannak, melyek azonban 
magának a vegyületnek alkotását, százalékos összetételét meg nem változtatják. 
Nem fogadhatom tehát el, hogy ezen az alapon nyilvánítsa helytelennek 
eljárásomat a tanár úr, hanem inkább tessék a saját elemzéseit ilyen módon 
kiszámítva meggyőződést szerezni róla, hogy mennyire és mennyire nem használ¬ 
ható az ajánlott módszer a porczellánföldek elemzésénél.» 
II. VÁLASZTMÁNYI ÜLÉS 1891 MÁRCZIUS HÓ 4-ÉN. 
Elnök : Dr. Szabó József. 
A szakülésen ajánlott urak rendes tagokká választattak. Megboldogult dr. 
Hofmann Károly özvegyéhez a választmány részvétiratot intéz és az 1892 évi 
közgyűlésen tartandó emlékbeszéd megtartására a választmány T. Roth Lajos vál. 
tagot kérte föl. 
Pláne József levélben köszönte meg rendes taggá való választását. 
Kilépett a társulatból: Piczek Gusztáv, Gianone Virgil, Stacli Frigyes lovag, 
Mialovich Elek és 1892-től dr. Haag Ödön. 
A selmeczi fiókegyesület 1891 január 7-én tartott közgyűlésének jegyző¬ 
könyve szerint rendes tagokká ajánlt urak, névszerint Makkávé Miklós kir. bánya¬ 
tiszt Szélaknán, Ebergényi Kálmán kir. hányatiszt Selmeczhányán, Hofmann Géza 
kir. bányaakad. hallgató Selmeczhányán, megválasztatnak. 
Az első cs. kir. szab. Dunagőzhajózási társulat az 1891 évre egy személyre 
szóló szabadjegyet engedélyezett, mit a választmány köszönettel vesz tudomásul. 
Stefanescu G. (iCursu Elementaru de Geológián czímtí könyvét és a m. 
orvosok és lermészetvizsgálók vándorgyűlésének állandó választmánya által szer¬ 
kesztett «A Nagyváradon tartott 25-ik vándorgyűlés munkálatai» czimü könyvet, 
mint ajándékokat köszönettel vette a társulat. 
III. VÁLASZTMÁNYI ÜLÉS 1891 ÁPRILIS HÓ 1-EN. 
Elnök : Dr. Szabó József. 
A szakülésen bejelentett urak rendes tagokká választatnak. Az e. titkár je¬ 
lenti, hogy dr. Hofmann Károly özvegye meleghangú levélben köszönte meg 
a társulat részvétnyilatkozatát; továbbá, hogy a társulat megbúvót kapott 
a «Deutscher Geographentag»-ra Bécsbe, a nemzetközi geológiai congressus 1891 
augusztus 26-án Washingtonban tartandó összejövetelére és a nemzetközi ornitbo- 
logiai congressus 1891 május 17—20-ig Budapesten tartandó üléseire és az azt 
követő kirándulásokra. 
Ez utóbbi kéri a társulatot, hogy magát a congressuson képviseltesse. 
A választmány erre az elnököket és az első titkárt kéri föl. 
E. titkár beterjeszti az 1891 év első negyedéről a pénztári kimutatást. 
A következő könyvek érkeztek : «Das Pbospboritlager von Steinbach# szerző¬ 
jétől, Delmár TiVADAR-tól, «A m. kir. tudományos egyetem állattani és összehason- 
litó boncztani intézetének múltja és jelen állapota#, beküldte szerzője dr. Vángel 
Jenő. Mindkettőt köszönettel veszi a társulat. 
( 108 ) 
